
Žurnālistu un citu mediju profesionāļu drošības plāns 2025.–2027. gadam
· 1. Apstiprināt Žurnālistu un citu mediju profesionāļu drošības plānu 2025.-2027. gadam (turpmāk – plāns). 
· 2. Noteikt Kultūras ministriju par atbildīgo institūciju plāna īstenošanā, bet par līdzatbildīgajām institūcijām – Iekšlietu ministriju un Tieslietu ministriju.
· 3. Atbildīgajai institūcijai un līdzatbildīgajām institūcijām plānā paredzēto pasākumu īstenošanu 2025. gadā nodrošināt atbilstoši piešķirtajiem valsts budžeta līdzekļiem. Jautājumu par papildu valsts budžeta līdzekļu piešķiršanu plānā paredzēto pasākumu īstenošanai 2026. gadā un turpmākajos gados izskatīt likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" sagatavošanas procesā kopā ar visu ministriju un citu centrālo valsts iestāžu prioritārajiem pasākumiem, ievērojot valsts budžeta finansiālās iespējas. Savukārt, ja budžeta likumprojekta sagatavošanas procesā netiek atbalstīta papildu finansējuma piešķiršana, plānā paredzētais ir nodrošināms iesaistītajām institūcijām piešķirto valsts budžeta līdzekļu ietvaros.
· 4. Kultūras ministrijai sagatavot un kultūras ministram līdz 2028. gada 29. septembrim iesniegt noteiktā kārtībā Ministru kabinetā plāna ietekmes izvērtējumu.

